CELEX: 62007CN0554
Language: et
Date: 2007-12-11 00:00:00
Title: Kohtuasi C-554/07: 11. detsembril 2007 esitatud hagi — Euroopa Ühenduste Komisjon versus Iirimaa

23.2.2008   
            
            
               ET
            
            
               Euroopa Liidu Teataja
            
            
               C 51/36
            
         11. detsembril 2007 esitatud hagi — Euroopa Ühenduste Komisjon versus Iirimaa
   (Kohtuasi C-554/07)
   (2008/C 51/59)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad: R. Lyal ja M. Afonso)
   
      Kostja: Iirimaa
   Hageja nõuded
   
               —
            
            
               sedastada, et kuna Iirimaa ei ole nõuetekohaselt Iiri õigusesse üle võtnud direktiivi 2006/112 (sh selle direktiivi I lisa) artiklit 13 ja on seetõttu jätnud maksu kohaldamisalast välja igasuguse majandustegevuse, mida teeb riik, kohalik omavalitsus ja muud avalik-õiguslikud organisatsioonid (välja arvatud üksikud erandid), on Iirimaa rikkunud nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1), artiklitest 2, 9 ja 13 tulenevaid kohustusi;
            
         
               —
            
            
               mõista kohtukulud välja Iirimaalt.
            
         Väited ja peamised argumendid
   Iirimaal käsitletakse riiki ja kohalikke omavalitsusi maksukohustuslastena üksnes siis, kui rahandusminister on andnud sellekohase määruse. Komisjoni arvates on selline olukord vastuolus käibemaksudirektiivi artiklis 13 kehtestatud korraga. Esiteks ei ole sätestatud sellise avalik-õigusliku organisatsiooni maksustamine, kes ei tegutse ametivõimuna. Teiseks ei ole sätestatud sellise avalik-õigusliku organisatsiooni maksustamine, kes tegutseb küll ametivõimuna, kuid kes teostab majandustegevust, mille maksustamata jätmine põhjustaks olulist konkurentsimoonutamist. Avalik-õiguslike organisatsioonide maksustamine on puhtalt rahandusministri pädevuses; vastavates sätetes ei sisaldu tema otsuse tegemise kriteeriume. Kolmandaks ei ole sätestatud käibemaksudirektiivi I lisas loetletud tegevusalade maksustamine.
   
      (1)  ELT L 347, lk 1.